परमाणु विवाद पर जॉन अब्राहम की ओर से ऑफ‍िश‍ियल बयान जारी किया गया है। स्टेटमेंट में कहा गया है कि शनिवार शाम जॉन अब्राहम और उनकी प्रोडक्शन कंपनी ने प्रेरणा और क्रिअर्स प्रोडक्शन हाउस के खिलाफ मुंबई के खार पुलिस स्टेशन में एफआईआर दर्ज की है। श‍िकायत में यह कहा गया है कि प्रेरणा की कंपनी लगातार तय हुई रकम देने में देरी कर रही थी। जब प्रेरणा ने नोटिस देने के बाद भी पेमेंट नहीं की तो जॉन अब्राहम के प्रोडक्शन हाउस ने प्रेरणा और उनके क्रिअर्स प्रोडक्शन हाउस से नाता तोड़ दिया।